open-index/open-wikipedia-markdown huggingface dataset:
Tjornuvikas

**Tjornuvikas** (, ) – kaimas Fareruose. Šiauriausia Streimojaus salos gyvenvietė. Priklauso Sundos savivaldybei. 2012 m. duomenimis, kaime gyveno 71 gyventojas. 1937 m. pastatyta bažnyčia.

## Galerija

Church of Tjørnuvík, Faroe Islands.JPG|Tjornuviko bažnyčia
Tjørnuvík, Faroe Islands (4).JPG|Kavinė Tjornuvike


## Šaltiniai

## Nuorodos
* Nuotraukų galerija
Žygis (Letausas)

**Žygis** – nedidelė upė, tekanti Klaipėdos rajone ir Rietavo savivaldybėje. Priklauso Jūros upės baseinui, Letauso dešinysis intakas, 3,2 km nuo žiočių. Žygio baseino plotas – 4,6 kv.km, ilgis – 5,3 km, hidrologinis nr. – 16010085.

Žygis prasideda Dauskių miške, netoli Lelėnų kaimo kerta kelią , teka šiaurės rytų kryptimi. Aukštupyje upelio vaga išnyra į atvirą vietovę (ganyklos, dirbami laukai), ištiesinta. Vidurupyje ir žemiau prateka miškingą vietovę, kur jo vaga raizgyta. Toliau vandens pralaidos vamzdyje kerta magistralę . Netrukus už jos, Spraudžio kaime, įteka į Letausą jo dešiniajame krante.

Prie upelio įsikūrusios gyvenvietės: Lelėnai, Spraudis.

Upėvardis, jei nėra asmenvardinės kilmės, tada kildintinas iš žodžio *žygis* („kelionė, ėjimas“), toliau – iš *žygiuoti, žengti*.

## Šaltiniai

## Nuorodos

* Apie Žygį ''Gamtos kataloge''
Apparat

**Apparat** – vokiečių elektroninės muzikos muzikantas, vienas iš įrašų kompanijos „Shitkatapult“ bendrasavininkų.

## Karjera

Karjeros pradžioje orientavosi į šokiams skirtą muziką, konkrečiau Techno, tačiau vėliau pradėjo kurti labiau melodingą ir atmosferinę muziką. Jo dabartinis muzikos skambesys artimiausias IDM stiliui.

1999 m. tapo leidybinės kompanijos „Shitkatapult“ bendrasavininku.

Sacha Ring 2003 m. kartu su Ellen Allien dirbo kuriant albumą „Berlinette“ ir 2006 m. – „Orchestra of Bubbles“.

Kartu su berlyniečiais Modeselektor įkūrė grupę Moderat ir 2009 m. išleido pirmąjį bendrą albumą kompanijoje „BPitch Control“. Tų pačių metų balandį gavo Qwartz elektroninės muzikos apdovanojimą.

2011 m. pasirašė sutartį su britų leidybine kompanija „Mute Records“, kurioje išleistas albumas „The Devil’s Walk“ pasiekė 54 vietą Vokietijos albumų tope.

2013 m. sukūrė garso takelį Levo Tolstojaus romano „Karas ir taika“ teatro adaptacijai. Garso takelis buvo išleistas kaip albumas vokišku romano pavadinimu „Krieg Und Frieden“.

Ring muzika naudojama kine ir televizijoje. 2013 m. kartu su Soap&Skin atliktas kūrinys „Goodbye“ buvo panaudotas prancūziškame filmo „Rust and Bone“ pristatyme, serialo „Breaking Bad“ 4 sezono finalinėje serijoje ir serialo „Nikita“ serijoje „Broken Home“.
Jo kūrinys „Black Water“ sugrojo antroje serialo „Skins“ serijoje.

## Diskografija

### Albumai
* 2001: Multifunktionsebene
* 2002: Tttrial And Eror
* 2003: Duplex
* 2004: Live
* 2007: Walls
* 2011: The Devil’s Walk
* 2013: Krieg Und Frieden (Music for Theatre)

### Singlai ir EP
* 2001: Algorythm
* 2003: Koax
* 2004: Shapemodes EP
* 2004: Can’t Computerize It
* 2004: Duplex (Remixes)
* 2005: Silizium EP
* 2006: Berlin, Montreal, Tel Aviv (Selected Live Recordings)
* 2007: Holdon
* 2008: Arcadia Rmxs
* 2008: Love You All
* 2011: Song Of Los
* 2011: Black Water
* 2011: Ash/Black Veil
* 2012: Candil De La Calle
* 2012: Goodbye
* 2012: Apparat / Will Saul Presents Close

### Rinkiniai
* 2012: Things To Be Frickled

### DJ miksai
* 2010: DJ-Kicks

## Šaltiniai

## Nuorodos
* Facebook
* SoundCloud
* Discogs
* Last.fm
Arminas Jasikonis

**Arminas Jasikonis** (g. 1997 m. rugsėjo 12 d. Anykščiuose) – Lietuvos motokroso lenktynininkas, daugkartinis Lietuvos čempionas, nacionalinės rinktinės narys. Karjeros pasiekimas – 2011 m. Europos motokroso čempionato bronzos medalis motociklų 85cc klasėje.

Pirmasis Lietuvos motokroso istorijoje, laimėjęs pasaulio motokroso čempionato etapo lenktynes, vykusias 2020 m. rugpjūčio 12 d. Latvijoje, Kegumo trasoje. 

## Biografija

Motokrosą ėmė sportuoti nuo ketverių metų, nuo 13 metų pradėjo dalyvauti profesionaliose varžybose. Pirmasis treneris – tėtis Rolandas Jasikonis. 2010 m. išvažiavo gyventi ir sportuoti į Estiją pas žinomą trenerį Avo Leok.

2011 m. sezone sėkmingai dalyvavo Europos čempionate, beveik kiekviename etape tapdamas prizininku. 2012 m. sezonui pakvietė „Route77Energy“ komanda atstovauti jai Anglijos čempionate. Tai buvo naujas iššūkis 14 metų sportininkui, atsidūrusiam ne tik toli nuo namų, bet ir persėdusiam ant didelio motociklo - 125cc. Pradėjo bendradarbiavimą su rėmėjais UAB „Motopoint Baltic“. 2013 m. gavo naują pasiūlymą iš komandos „Route77Energy MVRD Honda“  dalyvauti Anglijos ir Europos čempionatuose. 2013 m. sezone atstovavo Lietuvai Europos čempionate MX2 klasėje.

Mokėsi ir baigė Anykščių Antano Baranausko pagrindinę mokyklą, kuri sudarė sąlygas mokytis pagal atskirą programą, pagal atskirą tvarkaraštį, suderinus atsiskaitymus. Gyvendamas užsienyje pildė lietuviškas pratybas, mokėsi namuose, o grįžęs kas trimestrą atsiskaitydavo Lietuvoje.

2016 m. rugsėjį paskelbta, kad Jasikonis atstovaus „Suzuki World MXGP“ komandai 2017 m. MXGP sezone.

## Karjeros statistika

### MXGP
#### 2016

## Pasiekimai

Geriausi pasiekimai:

* 2004 m.: Lietuvos čempionas (50cc), Pasaulio vaikų taurė, 3 vieta (50cc)

* 2005 m.: Lietuvos čempionas (50cc), Europos čempionato I etapo (50cc) nugalėtojas

* 2006 m.: Lietuvos čempionatas, 3 vieta (65cc)

* 2007 m.: Lietuvos čempionatas, 2 vieta (65cc)

* 2009 m.: Lietuvos čempionas (85cc), Lietuvos čempionatas, 3 vieta (125cc)

* 2010 m.: Europos čempionatas, 8 vieta (85cc), Pasaulio čempionato dalyvis (85cc), Estijos superkroso I etapo nugalėtojas, III etape - 3 vieta, Lietuvos čempionas (85cc), Lietuvos čempionatas, 3 vieta (125cc)

* 2011 m.: Europos čempionatas, 3 vieta (85cc)

* 2012 m.: Europos Nacijų krosas, 5 vieta su Lietuvos rinktine (125cc) 

* 2013 m.: Europos čempionatas, 11 vieta Latvijos GP (MX2) 

A. Jasikonio sporto pasiekimai 2011 m. įvertinti KKSD medaliu „Už sporto pergales“.

## Šaltiniai

## Nuorodos

* Asmeninė svetainė 
* Lietuvos motociklų sporto federacija. Arminas Jasikonis
Boeing 787 Dreamliner

**Boeing 787 Dreamliner** – dviejų variklių komercinis reaktyvinis lėktuvas, gaminamas kompanijos „Boeing“.

Lėktuve telpa nuo 210 iki 330 keleivių. Kompanija teigia, jog šis lėktuvas yra pats taupiausias iš visų jos gaminių. Tai yra pats pirmasis komercinis lėktuvas, kurio gamyboje daugiausia naudotos kompozicinės medžiagos. Šis modelis yra 20 procentų efektyvesnis ir taupesnis už savo pirmtaką 767. Pagal išdėstymą jis yra panašus į 777 modelį, todėl pilotai gali valdyti šiuos abu lėktuvus.

Pirmasis lėktuvo išriedėjimas viešumoje įvyko 2007 m. liepos 8 d. įmonės gamyklos teritorijoje Evereto mieste Vašingtone. Tuo metu jų jau buvo užsakyta 677  – tai didžiausias užsakymų skaičius bet kokio komercinio orlaivio, dar jo nepagaminus.

2011 m. buvo gautas paskutinis JAV ir Europos setifikatas ir gautas leidimas komerciniams skrydžiams. Pirmasis komercinis skrydis įvyko su „All Nippon Airways“ oro linijomis 2011 m. spalio 26 d.

Vėliau lėktuvas susidūrė su naudojamų baterijų problemomis: jos kelis kartus sukėlė orlaivyje gaisrą. 2013 m. sausio 16 d. visų 787 lainerių skrydžiai buvo sustabdyti norint patikrinti ir išspręsti atsiradusią problemą. Balandžio mėnesį „Boeing“ baigė baterijų perdarymo procedūras ir mėnesio pabaigoje visi skrydžiai buvo atnaujinti.

Naujausia šios modelio versija 787-10 Federalinės aviacijos administracijos sertifikatą užsitikrino 2018 m. sausį po beveik 900 val. bandomųjų skrydžių. Pirmoji šį modelį gavo kompanija „Singapore Airlines“ 2018 m. kovo pabaigoje.

2025 m. birželį „Boeing“ buvo gavusi 2137 šių orlaivių užsakymus ir perdavusi 1189 kompanijoms.

2025 m. birželio 12 d. šalia Ahmadabado oro uosto Indijoje sudužo „Boeing 787 Dreamliner“ lėktuvas – tai buvo pirmoji tokio tipo orlaivio aviakatatrofa istorijoje.

## Šaltiniai
Boeing Model 1

**Boeing Model 1** (taip pat žinomas kaip **B & W Seaplane**) – pirmasis Boeing kompanijos lėktuvas. Tai buvo vienmotoris biplanas plūdinis vandens lėktuvas. Orlaivio indeksas (*B & W*) nurodė jo konstruktorių - įmonės įkūrėjo Viljamo Boingo (angl. William Boeing) ir JAV karinio jūrų laivyno 3 rango kapitono Džordžo Vertervelto (angl. George Conrad Westervelt) - inicialus. 

Įkvėpimo šaltiniu tapo V. Boingui priklausęs hidroplanas „Martin TA". Jo pagrindu sukurtame „B & W" buvo sumontuotas galingesnis variklis, didesni plūdurai. Lėktuvas buvo trosais sutvirtintos medinės konstrukcijos, aptrauktas drobe, eleronai įrengti tik viršutiniame sparne. Lėktuvą projektavo abu jo kūrėjai, tačiau statybą V. Boingas savo hidroplano angare baigė savarankiškai, nes Vesterveltas dėl tarnybinių priežasčių persikėlė į JAV Rytų pakrantę. Likus dviems savaitėms iki pirmojo skrydžio V. Boingas, tikėdamas aviacijos pramonės potencialu, įkūrė savo aviacijos įmonę - „*Pacific Aero Products*", vėliau pervadintą „*Boeing Aircraft Co*".

Šis lėktuvas buvo pastatytas 1916 m. ir pirmąjį skrydį atliko birželio 15 d. Pirmąjį lėktuvą išbandė pats jo kūrėjas, nes bandymams samdytas pilotas pavėlavo. Iš viso buvo pastatyti 2 tokie lėktuvai. Pirmasis pavadintas „*Bluebill*“, antrasis – „*Mallard*“.

Abu šie lėktuvai buvo pasiūlyti įsigyti Jungtinių Valstijų karinėms jūrų pajėgoms, tačiau jos atsisakė. Tuomet kūrėjai šį lėktuvą pardavė Naujosios Zelandijos skrydžių mokyklai. Tai buvo pirmasis „Boeing" sandoris su užsienio klientu. 

Naujojoje Zelandijoje lėktuvas buvo naudojamas mokymams, pašto tarnyboje - 1919 m. gruodžio 16 d. pervežė pirmąją oro pašto siuntą Naujosios Zelandijos istorijoje. 1919 m. birželio 25 d. šis lėktuvas pakilo į 6 500 pėdų (1981 metro) aukštį ir pasiekė tuometinį Naujosios Zelandijos skrydžio aukščio rekordą.

## Techniniai duomenys
**Bendrosios charakteristikos**

* **[[Įgula (mašinos)|Įgula]]:** 2
* **Ilgis:** 27 pėdos 6 coliai (8,38 m)
* **[[Sparno mojis]]:** 52 pėdos 0 colių (15,86 m)
* **Sparno plotas:** 580 kv. pėdų (53,9 m²)
* **[[Tuščios transporto priemonės svoris|Tuščio svoris]]:** 2100 svarų (953 kg)
* **[[Maksimalus kilimo svoris|Kilimo svoris]]:** 2800 svarų (1,272 kg)
* **Jėgainė:** vienas 125 AG (93 kW) galios vienaeilis 6 cilindrų vidaus degimo variklis „Hall-Scott A-5"

**Skrydžio duomenys**

* **[[V greičiai|Maksimalus greitis]]:** 75 mylios per valandą (121 km/h, 65 mazgai)
* **Kreiserinis greitis:** 67 mylios per valandą (109 km/h, 58 mazgai)
* **Skrydžio nuotolis:** 320 mylios (518 km, 280 jūrmylės)
* **Kilimo greitis:** 700 pėdų/min. (3,56 m/s)

## Šaltiniai

* (EN) B & W Seaplane, Boeing.
* (RU) Boeing 1 B&W, Уголок неба.
* (EN) Bowers, Peter M. *Boeing aircraft since 1916*. London: Putnam Aeronautical Books, 1989. ISBN 0-85177-804-6.

## Išnašos
Paparstas

**Paparstas** – nedidelė upė, tekanti Rietavo savivaldybėje. Priklauso Jūros upės baseinui, Letauso kairysis intakas, kurio atstumas nuo žiočių 2,2 km. Hidrologinis nr. – 16010086.

Paparstas prasideda Pupšių miško apylinkėse, teka pietvakarių kryptimi. Vidurupyje ir žemiau prateka atvirą vietovę, kur jo vaga sureguliuota. Į Letausą įteka Spraudžio gyvenvietės vakarinėje pusėje.

Upėvardžio kilmė ir daryba ne visai aiški. Siūlomas skaidymas **pa-par-st-as*. Tokiu atveju šaknis **par-* sietina su sen. slavų **par-* („neužšąlanti bala“),  („purvas, bala“),  („tėkmė, kanalas“),  („upelis“).

## Šaltiniai

## Nuorodos

* Paparstas ''Gamtos kataloge''
Rusijos karinio jūrų laivyno kranto kariuomenė

**Rusijos karinio jūrų laivyno kranto kariuomenė** () – Rusijos Federacijos karinio jūrų laivyno (KJL) pajėgų rūšis. Įsteigta dar Tarybų Sąjungoje 1989 m. spalį iš dviejų karinio jūrų laivyno kariuomenės rūšių bei sausumos kariuomenės dalinių, priskirtų KJL ir dislokuotų pakrantėje.

Karinio jūrų laivyno kranto kariuomenę sudaro dvi kariuomenės rūšys:
* kranto raketų ir artilerijos kariuomenė (),
* jūrų pėstininkai ().

KJL kranto kariuomenės funkcijos:
* laivynų ir kariuomenės pajėgų, gyventojų ir objektų jūrų pakrantėse dengimas nuo priešininko antvandeninių laivų;
* karinių jūrų bazių ir kitų svarbių laivyno objektų gynyba nuo puolimų iš sausumos (pvz., jūrų ir oro desantų);
* išsilaipinimas jūrų ir oro desantais ir susiję kovos veiksmai;
* parama sausumos kariuomenei priešdesantinėje gynyboje jūrų pakrantės rajonuose su didele desantų grėsme;
* priešininko antvandeninių laivų ir katerių bei desantinių priemonių naikinimas ginkluotės veikimo spindulyje.

KJL kranto kariuomenės vadovybė:
* KJL kranto kariuomenės viršininkas prie KJL vyriausiosios vadovybės;
* laivynų, flotilių ir karinių jūrų bazių kranto kariuomenės viršininkai.
Oh My God

**Oh My God** gali reikšti:
* Oh My God – 2009 m. dokumentinis filmas, sukurtas režisieriaus, operatoriaus Peter Rodger;
* Oh My God – JAV sunkiojo roko muzikos grupės Guns N' Roses singlas.
Nupjautinis vidurkis

**Nupjautinis vidurkis** (), *apkirptinis vidurkis* () – statistinis centrinės tendencijos matas, artimas aritmetiniam vidurkiui ir medianai. Skaičiuojant nupjautinį vidurkį naudojamas skirstinys arba imtis, kurių galuose pašalinta vienoda dalis duomenų (paprastai nurodoma procentais, kartais tiesiog taškų skaičiumi). 

Daugeliu atvejų galuose nupjaunami 5–25% duomenų. Taip pašalinus 25% mažiausių ir 25% didžiausių duomenų gaunamas nupjautinis vidurkis, kuris vadinamas *tarpkvartilinis vidurkis* (). 

Pvz., imtis iš 8 duomenų apkerpama po 12,5%, nupjautinio vidurkio skaičiavimui lieka 6 skaičiai, nes atmetami minimumas ir maksimumas (mažiausia ir didžiausia reikšmės). 

Mediana gali būti interpretuojama kaip visiškai nupjautinis vidurkis. Kaip ir daugelio kitų apkirptinių įverčių ) apkirptinio vidurkio pagrindinis pranašumas yra robastiškumas () ir didesnis efektyvumas dirbant su mišriaisiais skirstiniais () ir „sunkiauodegiais“ () skirstiniais (kaip kad *Cauchy* skirstinys), nors mažiau efektyvus kai kuriems mažiau „sunkiauodegiams“ skirstiniams (pvz., normalusis skirstinys). Tarpiniams skirstiniams aritmetinio vidurkio ir medianos efektyvumų skirtumas nėra labai didelis. Pvz., Stjudento t skirstiniui su 2 laisvės laipsniais aritmetinis vidurkis ir mediana beveik lygūs. 

## Terminija
Kai kuriose Centrinės Europos šalyse nupjautinius vidurkius dar vadina *Vindzoro aritmetiniu vidurkiu* (). Nors taip ir vadinamas, bet nupjautinis vidurkis yra kitokia statistinė charakteristika nei *[[vinzorizuotas aritmetinis vidurkis]]* (). Skaičiuojant vinzorizuotą skirstinį imties duomenys apdorojami kitaip: numatytas procentas duomenų ne pašalinamas, o pakeičiamas didžiausiais ar mažiausiais likusiais skaičiais. 

Nupjautinis vidurkis, kai pašalinami tik minimumas ir maksimumas, dar vadinamas  'modifikuotas aritmetinis vidurkis', ypač vadybos statistikoje.

## Interpoliacija
Kai norimas nupjauti duomenų procentas nėra sveikas taškų skaičius, nupjautinis vidurkis gali būti skaičiuojamas naudojant interpoliaciją (paprastai – tiesinę) tarp artimiausių sveikų skaičių. Pavyzdžiui, reikia paskaičiuoti po 15% apkirptą nupjautinį vidurkį iš 10 duomenų imties. Numetant po 1 kraštinį tašką paskaičiuojamas po 10% apkirptas vidurkis. Numetant po 2 kraštinius taškus paskaičiuojamas po 20% apkirptas vidurkis. Tada panaudojami šie du nupjautiniai vidurkiai ir interpoliuojant (čia paskaičiuojant 10% ir 20% nupjautinių vidurkių vidurkį) gaunamas 15% nupjautinis vidurkis. Panašiai būtų skaičiuojamas ir 12% apkirptinis vidurkis, tik reikėtų skaičiuoti svertinį vidurkį: 10% apkirptinis vidurkis įeitų su 0,8 svertiniu koeficientu, o 20% apkirptinis vidurkis – su koeficientu 0,2.

## Pranašumas
Nupjautinis (apkirptinis) aritmetinis vidurkis yra naudingas, nes mažiau jautrus riktams nei paprastas aritmetinis vidurkis, bet patenkinamai atspindi centrinę tendenciją (aritmetinį vidurkį) daugelio statistinių modelių atvejais. Dėl to jis priskiriamas robastiniams įverčiams. 

## Nuorodos
Marc Roberts

**Marc Roberts** (g. 1968 m. birželio 25 d.) – Airijos dainininkas.

1997 m. gegužės mėnesį atstovavo Airijai Eurovizijos dainų konkurse su daina „Mysterious Woman“ (), kuri su 157 taškais užėmė 2 vietą, nusileisdamas tik grupei Katrina and the Waves iš Jungtinės Karalystės.

2008 metais dalyvavo Airijos atrankoje į Eurovizijos konkursą su daina „Chances“ ().

Dainininkas iki šiol išleido keturis solinius albumus ir devynis singlus.

## Nuorodos
* Oficiali svetainė

|-
Gali Atari

**Avigail „Gali“ Atari** (g. 1953 m. gruodžio 29 d. Rehovote, Izraelyje) – Izraelio aktorė ir dainininkė. Tarptautinėje scenoje pirmą kartą pasirodė 1971 metais, kai atstovavo Izraeliui *World Popular Song Festival* konkurse Japonijoje su dainomis „All free“ ir „Give love away“. Atari šiame konkurse antrą kartą dalyvavo 1976 metais, su daina „The Same Old Game“. 1979 metais su grupe Milk and Honey laimėjo Eurovizijos dainų konkursą su daina „Hallelujah“.

## Diskografija
* 1978: Nesich ha-Chalomot ()
* 1981: Qach oti ha-Baita ()
* 1984: Mamri’a ba-ruach ()
* 1986: Emtza September ()
* 1988: Tza’ad echad liphne ha-Nahar ()
* 1989: Be-reschit ()
* 1991: Raq etmol ()
* 1992: Ba-jom sche-achare ()
* 1994: Simanim ()
* 1998: Glida ()
* 2003: Chabeq oti le’at ()
* 2008: Ben ha-Esch u-ven ha-Majim ()

## Nuorodos
* Gali Atari IMDB svetainėje

|-
Hvalvikas

**Hvalvikas** () – kaimas Fareruose. Įsikūręs rytinėje Streimojaus salos pakrantėje. Beveik suaugęs su greta esančiu Streimneso kaimu. Kaimus skiria Storos upė (). Hvalviko-Streimneso dvikaimis sparčiai plėtėsi dėl šalia esančio Torshauno. Hvalvikas reiškia 'banginių įlanka', taip pavadintas dėl patogios vietos banginių medžioklei.

## Hvalviko bažnyčia
Tradicinė medinė bažnyčia statyta 1829 m. Senoji bažnyčia, statyta apie 1700 m., sugriuvo per audrą. Tai trečia seniausia bažnyčia Farerų salose. Seniausia iš tradicinių medinių juodųjų bažnyčių, kuri neturi mūrinio pagrindo. Sakykla, datuojama 1609 m., buvo perkelta iš Torshauno bažnyčios.

## Galerija

Church of Hvalvík, Faroe Islands.JPG|Hvalviko bažnyčia
Faroe_stamp_318_church_of_hvalvik.jpg|Pašto ženklas FR 318
Faroe_stamp_319_church_of_hvalvik_-_inside.jpg|Pašto ženklas FR 319
Sundini with Hvalvík Streymoy in the winter, faroe islands.jpg|Hvalvikas žiemą


## Šaltiniai
Modeselektor

**Modeselektor** – berlyniečių elektroninės muzikos prodiuserių bei DJ'ų duetas, susidedantis iš Sebastian Szary ir Gernot Bronsert. Nariai yra įrašų kompanijos „Monkeytown Records“ įkūrėjai. Duetas savo muzikos neapibrėžia vienu konkrečiu stiliumi, tačiau jų kūryboje jaučiasi IDM, hiphopo ir electro muzikos įtaka.

## Istorija
Szary ir Bronsert susitiko Berlyne 1992-ais. Kaip grupės nariai teigia, „Po Berlyno sienos griuvimo, visur Vokietijoje ir ypač rytinėje jos dalyje buvo daug chaoso, anarchijos.“ Grupės narys Szary grodavo nelegaliuose acid house vakarėliuose. Vėliau prie jo prisijungė Bronsert ir kartu pradėjo kurti vardu Fundamental Knowledge. 1996 m. grupė persivadino nauju pavadinimu Modeselektor, kuris kilęs iš režimo pasirinkimo funkcijos analoginiame efektų bloke Roland RE-201.

1999 m. Modeselektor pasirašė pirmąjį kontraktą ir pradėjo dirbti su Pfadfinderei, Berlyne įsikūrusiame VJ'ų ir dizainerių kolektyvu. Su šiuo kolektyvu ir atlikėjais Rhythm & Sound w/ Paul St. Hilaire buvo sukūrę audiovizualine kūryba užsiimantį projektą Pfadselektor.

2000 m. susitiko Ellen Allien ir „BPitch Control“ tapo pagrindine dueto įrašų kompanija.

Modeselektor yra sukūrę ne vieną singlą kartu su pagrindiniu Radiohead muzikantu Thom Yorke. Thom duodamas interviu spaudai, Modeselektor įvardijo kaip mėgstamiausią savo grupę.

2002 m. Szary ir Bronsert kartu su Apparat įkūrė projektą Moderat, kuriame aktyviai koncertuoja tik nuo 2009 m. Modeselektor nariai su Sacha Ring išleido jau antrąjį studijinį albumą.

## Diskografija

### Albumai
* 2005: Hello Mom!
* 2007: Happy Birthday!
* 2011: Monkeytown

### Singlai ir EP
* 2002: In Loving Memory
* 2002: Death Medley
* 2003: Ganes de Frau
* 2004: Turn Deaf
* 2006: Hello Mom! The Remixes
* 2006: Fifty Weapons #001
* 2007: The Dark Side Of The Sun
* 2008: Bettina (Zieh Dir Bitte Etwas An)
* 2008: Happy Birthday! Remixed #1 (2008)
* 2008: Happy Birthday! Remixed #2 (2008)
* 2009: Happy Birthday! Remixed #3 (2009)
* 2009: Art & Cash
* 2009: Moderat unofficial Remixes
* 2010: Art & Cash Remixed #1
* 2010: Modeselektion Vol.01 #1
* 2010: Modeselektion Vol.01 #2
* 2010: Modeselektion Vol.01 #3
* 2011: Shipwreck
* 2011: Monkey Flip
* 2012: Modeselektion Vol.02 EP
* 2012: This
* 2012: Evil Twin / German Clap
* 2013: Negativity

### Rinkiniai
* 2005: Mdslktr 2005
* 2010: Modeselektion Vol.01
* 2010: 50 Weapons Of Choice #2-9
* 2012: Modeselektor Proudly Presents Modeselektion Vol.02
* 2014: Groove Podcast 25

### DJ miksai
* 2004: Boomkat Selected Mixtapes Volume 4
* 2007: Modeselektor MegaMix
* 2007: Boogybytes Vol.03
* 2009: Body Language Vol. 8
* 2009: RA.173
* 2011: URB Presents Modeselektor
* 2011: Raveline Mix Sessions 038
* 2011: Tsugi Sampler 44

## Šaltiniai

## Nuorodos
* Facebook
* Twitter
* SoundCloud
* MySpace
* Discogs
* Last.fm
Boeing 737 MAX

**Boeing 737 MAX** – siaurafiuzeliažis, dvimotoris „Boeing“ komercinis reaktyvinis lėktuvas. Šis naujas lėktuvo tipas yra patobulintas Boeing 737 šeimos variantas. Pagrindiniai patobulinimai: efektyvesni LEAP-1B varikliai, pakeisti sparnų galai ir pakeistas lėktuvo korpusas.

Pirmasis 737 MAX skrydis įvyko 2016 m. sausio 29 d., o pirmieji pristatymai  buvo numatomi 2017 m. – praėjus 50 metų po pirmojo Boeing 737 skrydžio. 2014 m. vasarį buvo užsakyti 1807 737 MAX lėktuvai. Pačios pirmosios 2011 m. 200 šių lėktuvų užsakė JAV avialinijos „Southwest Airlines“. 

FAA sertifikatą lėktuvas gavo 2017 m. kovo 9 d., o 2017 m. gegužės 16 d. Malindo Air avialinijoms buvo perduotas pirmasis MAX 8 lėktuvas. Pirmąjį komercinį skrydį šis lėktuvas įvykdė 2017 m. gegužės 22 d.

## Skrydžių sustabdymas 2019–2020 m.
2018-2019 metais įvyko 2 šio lėktuvo avarijos, per kurias žuvo visi lėktuve buvę keleiviai ir įgula. Šias katastrofas patyrė „Lion Air“ ir „Ethiopian Airlines“ orlaiviai. Po paskutinės avarijos, kuri įvyko 2019 m. kovo 10 d., „Boeing“ akcijų vertė krito, o praėjus dviem dienoms nuo katastrofos, 737 MAX lėktuvų skrydžius uždraudė beveik visas pasaulis (išskyrus JAV ir Kanadą). 

2019 m. kovo 13 d. visų šių modelių lėktuvų skrydžiai buvo sustabdyti ir JAV. Tą pačią dieną „Boeing“, reaguodama į susidariusią situaciją, paskelbė rekomenduojanti JAV Federalinei aviacijos administracijai laikinai sustabdyti visų šių orlaivių skrydžius. Šių orlaivių pasaulyje tuo metu buvo 380. Kitą dieną kompanija pranešė laikinai sustabdanti naujų orlaivių tiekimą naujiems klientams.

Gruodžio 16 d. Federalinė aviacijos administracija paskelbė, kad šių orlaivių skrydžiai nebus atnaujinti iki 2020 metų, o „Boeing“ paskelbė nuo 2020 m. sausio sustabdanti naujų 737 MAX lėktuvų gamybą. 2020 m. gegužę kompanija atnaujino šių orlaivių gamybą sumažintu režimu.

Nuo 2020 m. birželio 29 iki liepos 1 d. Federalinės aviacijos administracijos ir „Boeing“ atstovai atliko kelis bandomuosius skrydžius siekiant ateityje atnaujinti 737 MAX lėktuvų naudojimą.

2020 m. rugpjūčio 19 d. „Boeing“ paskelbė gavusi pirmą 2020 metais 737 MAX užsakymą. Lenkijos aviakompanija „Enter Air“ užsakė 4 naujus 737 MAX lėktuvus.

2020 m. rugsėjo 30 d. bandomąjį 737 MAX skrydį atliko Federalinės aviacijos administracijos vadovas Stephen Dickson ir teigiamai atsiliepė apie orlaivio pakeitimus.

2020 m. lapkričio 18 d. Federalinės aviacijos administracija suteikė leidimą grąžinti šiuos orlaivius skrydžiams JAV, kai tik bus atlikti būtini techniniai pakeitimai. Po savaitės leidimus suteikė Europos aviacijos saugumo agentūra.

2020 m. gruodžio 9 d. pirmoji kompanija pasaulyje, atnaujinusi šių orlaivių naudojimą, tapo brazilų „Gol Transportes Aéreos“.

2021 m. sausio 7 d. kompanija pritarė Jungtinių Valstijų teisingumo departamento sprendimui sumokėti 2,5 milijardo dolerių baudą už sukčiavimą sertifikuojant Boeing 737 MAX orlaivį.

## Variantai
* **737 MAX 7** – pakeis 737–700 ir 737-700ER
* **737 MAX 8** – pakeis 737–800
* **737 MAX 9** – pakeis 737-900ER
* **737 MAX 10**

## Specifikacija

Šaltiniai: 737 MAX specifikacija

## Šaltiniai
Hiakintas

Graikų mitologijoje **Hiakintas**, arba **Hiacintas** () – Spartos valdovo Amiklio (kitur Makedonijos valdovo Piero ar Spartos valdovo Oebalo) ir istorijos mūzos Klio sūnus, Dzeuso proanūkis, vakarų vėjo Zefyro ir šviesos dievo Apolono numylėtis .

## Istorija

Gražųjį Hiakintą buvo įsimylėjęs šviesos dievas Apolonas, tačiau jo taip pat ir geidė Vakarų vėjas, Zefyras. Kai Apolonas kartą jį mokė mėtyti diską, pavyduliaudamas Zefyras papūtė ir Apolono mestą Hiakintui diską nukreipė į jaunuolio smilkinį. Apolonas, nenorėdamas, kad Hadas pasiimtų Hiakintą į savo požemio karalystę, iš jaunuolio kraujo išaugino gėlę – hiacintą (Antikinė gėlė neatitinka mūsų hiacinto, o yra veikiau violetinis vilkdalgis). Kadangi mirdamas Hiacintas sušuko „Varge, varge“ (gr. „Oi, oi“), šią jaunojo gražuolio priešmirtinę dejonę dar ir dabar galima įskaityti laukinio hiacinto žiedlapiuose. Pagal vieną spartiečių mito variantą, Afroditė, Artemidė ir Atėnė pasiėmė Hiakintą ir jo seserį į Eliziejaus laukus.

## Kultas

Hiakintas – sena augalų pasaulio dievybė, susijusi su gamtos apmirimu ir prisikėlimu. Jis buvo garbinamas Amikluose, netoli Spartos. Kiekvieną vasarą buvo švienčiamos Hiakintijos, kurios trukdavo tris dienas. Pirmąją dieną buvo apraudojama jaunuolio mirtis, likusias dvi švenčiamas jo atgimimas kaip *Apolonas Hiakintos*. Hiakinto kultą Amikluose pakeitė Apolono kultas, ir Hiakintijas imta švęsti kaip Apolono šventes. Garsiajame Amiklų Apolono soste buvo pavaizduotas Hiakinto pakėlimas į Olimpą; anot pasakojimų, Apolono paminklo pjedestalas anksčiau buvęs aukuras, prie kurio palaidotas Hiakintas. Hiakintijų metu ten patekdavo pro varines duris ir, dar prieš aukojant Apolonui, aukodavo Hiakintui.

## Išnašos
Fenilketonurija

**Fenilketonurija** – paveldima medžiagų apykaitos liga. Ši reta autosominiu recesyviniu būdu paveldima liga atsiranda dėl amino rūgšties fenilalanino, gaunamo su maistu, apykaitos sutrikimo organizme. Fenilalaninas – viena iš pagrindinių baltymą sudarančių nepakeičiamų aminorūgščių, kuri gaunama su maistu. Ji randama visuose baltymuose ir kai kuriuose saldikliuose (aspartame). Ligą sukelia biocheminiai sutrikimai, kuriuos vaikas paveldi iš abiejų tėvų. 

## Požymiai

Sergant šia liga trūksta fenilalaninhidroksilazės fermento, todėl amino rūgštis fenilalaninas nebepaverčiamas tirozinu ir kaupiasi organizme. Kadangi padidėjusiam fenilalanino kiekiui jautriausios yra smegenys, vyksta negrįžtami nervų sistemos pažeidimai: vystosi vidutinio ar sunkaus laipsnio protinis atsilikimas, kyla emocijų ir elgesio problemų. Visi naujagimiai per pirmas dvi paras yra ištiriami dėl šios ligos. Kraujyje nustačius padidėjusį fenilalaniną, naujagimiai pradedami gydyti nedelsiant, priešingu atveju tai trikdo normalų jų augimą ir smegenų vystymąsi. Liga progresuoja gana greitai: negydomo vaiko būklė labai pablogėja jau per pirmąjį jo gyvenimo pusmetį.

## Gydymas

Gydymo tikslas yra sumažinti fenilalanino, kuris įsisavinamas su maistu, gavimą naudojant specialią dietą. Fenilketonurija yra genetiškai paveldima medžiagų apykaitos liga, dėl kurios žmonės negali valgyti įprasto maisto. Ši dieta riboja natūralių baltymų vartojimą (kuriuose yra didelis fenilalanino kiekis) bei skiriami specialūs amino rūgščių mišiniai (bendram baltymų kiekiui organizme palaikyti). Tokios dietos privaloma kruopščiai laikytis visą gyvenimą, kai vartojami produktai, kuriuose nėra baltymų (nebaltyminiai makaronai, miltai, duona, sausainiai ir t. t.) ar jų yra labai mažai (vaisiai, daržovės, cukrus, augaliniai aliejai, medus). Visiškai vartoti negalima žuvies, mėsos, kiaušinių, sūrio, įvairių kruopų, ankštinių daržovių, šokolado, kakavos, saldiklių, miltinių produktų.

Nuo gimimo gydomų vaikų intelektas yra normalus, nors intelekto koeficientas būna kiek žemesnis nei tėvų ar bendraamžių.

## Lietuvoje

Fenilketonurija – viena dažniausiai Lietuvoje pasitaikančių medžiagų apykaitos ligų. Nuo 1975 m. Lietuvoje vykdomas visuotinis naujagimių tikrinimas norint laiku diagnozuoti šią ligą. Ją diagnozavus, šeima su vaiku nukreipiama į Žmogaus genetikos centrą, kur juos konsultuoja, detaliau ištiria ir paskiria tinkamą gydymą. Lietuvoje vidutiniškai fenilketonurija nustatoma vienam iš 9000 naujagimių. Valstybė pacientams (vaikams ir suaugusiems) kompensuoja specialiosios paskirties maisto produktus, nes gydymas brangus – apie 10 tūkst. litų trims mėnesiams. Maisto produktai turintys aspartamo ženklinami užrašu ,,Turi fenilalanino šaltinį“.

## Šaltiniai

## Nuorodos

* Ligos. Fenilketonurija
* Fenilketonurija sergančių vaikų psichinė sveikata
Nesvikas

**Nesvikas** () – kaimas Fareruose. Įsikūręs rytinėje Streimojaus salos pakrantėje, priklauso Sundos savivaldybei.

## Šaltiniai

## Nuorodos
* Nuotraukų galerija
Vladas Lašas (1956)

**Vladas Lašas** (g. 1956 m. lapkričio 9 d.) – Lietuvos verslininkas ir visuomenės veikėjas, UAB „Skubios siuntos“ – „Gazelės 2013“, pasiekusios 20 mln. apyvartą 2012 m. – įkūrėjas ir generalinis direktorius, „Lietuva 2030“ Valstybės pažangos tarybos narys, Vytauto Didžiojo universiteto tarybos narys, Globalios Lietuvos lyderių tarybos narys, Lietuvos verslo angelų asociacijos valdybos pirmininkas, technikos mokslų daktaras, kandidatas 2014 m. Lietuvos Respublikos Prezidento rinkimuose.  

## Biografija

1979 m. baigė Kauno politechnikos institutą. 1988 m. apgynė technikos mokslų kandidato disertaciją (techninė kibernetika), technikos mokslų kandidatas (daktaras). 

UAB „Skubios siuntos“ įkūrėjas ir generalinis direktorius. Savo bendrovėje pritaikė inovatyvius socialinio dialogo projektus. PVz., atlyginimų sistema „Pasiskirk sau atlyginimą pats“, kurioje svarbus kiekvieno darbuotojo požiūris ir savęs įvertinimas. Ši sistema yra pirmas Lietuvos verslo atvejis, aprašytas Europos universitetų vadovėliuose ir pristatomas populiariausiose pasaulio žinių svetainėse.

Bendrovės „Elinta“, įmonių „Elin vision“, „GRE Holding“ bendraturtis bei įkūrėjas.

Žmona Audronė Lašienė. Dukra Dalia. Sūnus Vaidotas. Globotiniai Paulius ir Vaida.

Pomėgiai: kelionės, kalnai, sportas (bėgimas), technologijos ir inovacijos.

## Visuomeninė veikla
Nuo 2000 m. Kauno prekybos, pramonės ir amatų rūmų tarybos narys .
VDU tarybos narys, ISM Verslo tarybos narys, Lietuva 2030 Pažangos tarybos narys, Globalios Lietuvos lyderių tarybos narys, Nextury Ventures fondo patarėjas, TED.com rėmėjas, vienas iš CarbonWarRoom.com įkūrėjų, vienas iš TEDxVilnius.com organizatorių, TechStars London įkūrėjas, Versli Lietuva Startup.lt iniciatyvos patarėjas, Mars One patarėjas ,ekonominio švietimo organizacijos „Lietuvos Junior Achievement“ valdybos pirmininkas.

## Apdovanojimai
* Lietuvos prekybos, pramonės ir amatų rūmų Bronzos (III laipsnio) „Darbo žvaigždė“ (aukščiausias rūmų apdovanojimas, įsteigtas tarpukario laikais)
* 2012 m. tarptautinė verslo Taikos premija (už verslo sėkmę, neatsiejamą nuo socialinės atsakomybės ir socialinio solidarumo principų), apdovanojimui pristatė Kauno prekybos, pramonės ir amatų rūmai už nuopelnus ir asmeninį indėlį ugdant verslo ir socialinę atsakomybę; išrinktas iš 90 kandidatūrų iš 60 valstybių
* 2014 metais suteiktas Kauno technologijos universiteto garbės daktaro laipsnis.

## Šaltiniai
Vinzorizuotas aritmetinis vidurkis

**Vinzorizuotas aritmetinis vidurkis** () – vinzorizuotas statistinis centrinės tendencijos matas, panašus į aritmetinį vidurkį ir medianą, o ypač į nupjautinį vidurkį. Šis vidurkis skaičiuojamas po to, kai tam tikras numatytas skaičius skirstinio ar imties duomenų kairiajame ir dešiniajame kraštuose pakeičiamos mažiausiomis ir didžiausiomis nekeičiamomis reikšmėmis. Paprastai abiejuose kraštuose pakeičiamas vienodas taškų skaičius (dažniausiai nuo 10 iki 25 procentų).

## Privalumai
Vinzorizuotas aritmetinis vidurkis yra naudingas įvertis, nes jis mažiau jautrus riktams negu paprastas aritmetinis vidurkis, tačiau yra pakankamai tikslus centrinės tendencijos ar aritmetinio vidurkio įvertis beveik visuose statistiniuose modeliuose. Šiuo požiūriu vinzorizuotas aritmetinis vidurkis yra priskiriamas robastiniams įverčiams. 

## Trūkumai
Vinzorizuotas aritmetinis vidurkis panaudoja daugiau skirstinio ar imties informacijos negu mediana. Tačiau vinzorizuotas duomenų aritmetinis vidurkis (jei duomenys skirstosi nesimetrišku skirstiniu) vargu ar bus aritmetinio vidurkio ar medianos nenukrypęs įvertis. 

Vinzorizuoto aritmetinio vidurkio (kaip ir nupjautinio vidurkio) naudojimas labai abejotinas atvejais, kai imtyje mažai duomenų. Be to, vienų verčių keitimas kitomis ne visada pagrįstas.

## Pavyzdys
* 10 skaičių imčiai, kurią sudaro skaičiai nuo *x*1 (mažiausia vertė) iki *x*10 (didžiausia vertė) 10% vinzorizuotas aritmetinis vidurkis yra

:: \frac{\overbrace{x_2 + x_2} + x_3 + x_4 + x_5 + x_6 + x_7 + x_8 + \overbrace{x_9 + x_9}}{10}. \, 

: Šiuo atveju vinzorizavimo esmė yra reikšmių *x*2 ir *x*9 įstatymas vietoje pradinių *x*1 ir *x*10.

## Nuorodos

*
Black Water

**Black Water** − Lietuvos elektroninės muzikos grupė.

## Diskografija
### Albumai
* *Night Shift* (2016)
* *Past Present Future* (2020)

### EP
* *Let's Pretend* (2015)
* *Talking Red Lights* (2018)

### Remiksai
* *Solo Ansamblis - Moteris (Black Water Remix)*
* *Colours of Bubbles - The Edge of the World (Black Water Remix)*
* *The STATION - Naktis (Black Water Remix)*
* *Justinas Jarutis - Savęs (Black Water Remix)*

## Nuorodos
* Black Water Facebook
* Black Water SoundCloud
* Black Water Youtube
* Black Water Instagram
Lietuvos regbio čempionatas

**Lietuvos regbio-15 čempionai** –  nuo 1963 m. Lietuvoje kasmet rengiamos geriausių šalies regbio komandų varžybos. Lietuvos regbio čempionais daugiausiai kartų yra tapę Šiaulių Regbio klubo „Vairas" regbininkai 32 kartus.

## Nugalėtojai

## Nuorodos

* Regbis Lietuvoje
Kauno Banga

**Kauno „Banga“** – regbio klubas iš Kauno, egzistavęs 1961–1970 m.

## Istorija

Komandą 1961 m. įkūrė Kauno radijo gamykla. 1962 m. „Banga“ dalyvavo Kauno miesto čempionate, kur užėmė antrąją vietą. 1963–1970 m. klubas rungtyniavo Lietuvos regbio čempionate ir 2 kartus tapo varžybų nugalėtoju. „Banga“ taip pat 3 kartus žaidė Lietuvos regbio taurės turnyro finale.

Po nesėkmingo 1970 m. čempionato (užimta paskutinė vieta) gamykla atsisakė finansuoti komandą, todėl „Banga“ buvo išformuota.

## Pasiekimai

* **[[Lietuvos regbio čempionatas|Lietuvos regbio čempionatas]]**
: **Čempionai (2):** 1963, 1964
: *2 vieta (1):* 1965
: *3 vieta (3):* 1967, 1968, 1969
* **[[Lietuvos regbio taurės turnyras|Lietuvos regbio taurės turnyras]]**
: *Finalininkai (3):* 1965, 1967, 1968

## Šaltiniai
Kauno Politechnika

**Kauno „Politechnika“** – regbio klubas iš Kauno, egzistavęs 1962–1992 ir 1997 m.

## Istorija

Komandą 1962 m. įkūrė Kauno politechnikos institutas. Tais pačiais metais „Politechnika“ nugalėjo pirmą kartą surengtame Kauno miesto čempionate. 1963–1991 m. klubas varžėsi Lietuvos regbio čempionate ir 5 kartus tapo varžybų nugalėtoju. „Politechnika“ taip pat 5 kartus iškovojo Lietuvos regbio taurę. Kauniečiai 3 kartus žaidė įvairaus rango TSRS regbio čempionatuose (aukščiausias pasiekimas – 1968 m. aukščiausiajame divizione pasidalinta 5–8 vietos).

1992 m. pavasarį „Politechnika“ nustojo gyvuoti. 1997 m. komanda atkurta pusei sezono, kurio metu sugebėjo prasibrauti į Lietuvos regbio taurės turnyro finalą.

## Pasiekimai

* **[[Lietuvos regbio čempionatas|Lietuvos regbio čempionatas]]**
: **Čempionai (5):** 1965, 1971, 1977, 1979, 1985
: *2 vieta (9):* 1963, 1964, 1966, 1968, 1969, 1970, 1981, 1984, 1986
: *3 vieta (5):* 1972, 1974, 1975, 1982, 1988
* **[[Lietuvos regbio taurės turnyras|Lietuvos regbio taurės turnyras]]**
: **Nugalėtojai (5):** 1965, 1968, 1977, 1984, 1987
: *Finalininkai (7):* 1964, 1970, 1975, 1981, 1983, 1988, 1997

## Šaltiniai
Nordskalis

**Nordskalis** () – kaimas Eisturojaus saloje, Fareruose. Nutolęs į šiaurę nuo Oyrio. 1932 m. pastatyta bažnyčia. 226 m ilgio tiltas, pastatytas 1976 m., jungia Nordskalį su Oyriu.

## Galerija

File:Norðskáli on Eysturoy Faroe Islands.JPG|Nordskalis
File:Norðskáli Eysturoy Faroe Islands, seen from Nesvík on Streymoy.JPG|Nordskalis
File:Norðskála kirkja 2013.JPG|Nordskalio bažnyčia
File:Church of Norðskáli, Faroe Islands (2).JPG|Nordskalis


## Šaltiniai
Masina

**Masina** (Masinos imperija, Sisės džihado valstybė, Hamdulahio kalifatas) buvo XIX a. pirmos pusės fulbių valstybė Vidinėje Nigerio deltoje, Mopčio ir Segu regionuose, kurie dabar priklauso Maliui. Sostinė buvo Hamdulahis.

## Istorija
Vietiniai fulbiai ilgai buvo didesnių valstybių vasalai: Malio imperijos (XIII–XIV a.), Songajaus (XV a.), Maroko pašų iš Timbuktu (XVI a.), Bamana imperijos iš Segu (XVII a.).

Įkvėptas Usman dan Fodio musulmonų sukilimo hausų žemėse pamokslininkas ir reformatorius Seku Amadu vedė fulbių armiją kovoje prieš Bamana imperiją 1818 m. Nauja valstybė greitai plėtėsi ir 1819 m. užėmė Dženę, o 1820 m. įkūrė Hamdulahį.

Imperijos galios viršūnėje mieste buvo 10 tūkst. karių armija, o Seku Amadu įsakė pastatyti 600 medresių islamui platinti. Alkoholis, tabakas, muzika ir šokiai buvo uždrausti remiantis Islamo teise, o socialinė rūpyba rėmė našles ir našlaičius. Dėl griežtai vykdomų islamiškų įstatymų prieš prabangą Amadu įsakė apleisti Didžiąją Dženės mečetę, o visos būsimos mečetės turėjo būti žemomis lubomis, be dekoracijų ir minaretų.

Vienas svarbiausių valstybės palikimų buvo įstatymai, reguliavę žemės naudojimą Vidinėje Nigerio deltoje, kuriais rėmėsi gyvulių augintojai ir įvairios žemdirbių bendruomenės.

1825 m. Seku Amadu užėmė Timbuktu. Jam mirus 1845 m., įpėdiniu tapo sūnus Amadu II, o vėliau anūkas Amadu III.

1862 m. El Hadj Umar Talas, Tukulero valdovas, užpuolė Masiną iš neseniai užimto Segu. Po kelių kruvinų mūšių jis įžengė į Hamdulahį kovo 16 d. ir sugriovė iki pamatų. Amadu III buvo pagautas ir nužudytas. Nors pasipriešinimas dar trumpai tęsėsi vadovaujant Amadu III broliui Ba Lobo, valstybė nebuvo atkurta.

## Išnašos
Jean Vallée

**Jean Vallée** (tikrasis vardas – *Paul Goeders*; 1941 m. spalio 2 d. Vervjė – 2014 m. kovo 12 d.) – Belgijos dainininkas, dainų autorius. Žinomas dėl dalyvavimo 1970 ir 1978 metų Eurovizijos dainų konkursuose.

1967 metais Vallée atstovavo Belgijai Rio festivalyje, kur Jacques Brel buvo žiuri narys. Jis atstovavo Belgijai 1970 m. Eurovizijoje su daina „Viens l’oublier“, kuri užėmė aštuntą vietą. 1978 m. antrą kartą dalyvavo Eurovizijos dainų konkurse ir su kūriniu „L’amour ça fait chanter la vie“ užėmė antrą vietą.

## Diskografija

## Nuorodos
* Jean Vallée IMDB svetainėje

|-
Katamas

**Katamas** () – ežeras šiaurės Čade, Sacharoje, Uniangos ežeryne, Didžiųjų Uniangos ežerų grupėje, 3 km į pietryčius nuo Joa ežero. Ilgis – 2,4 km, plotis iki 1 km. Iš šiaurės rytų ežerą kerta du ilgi smėlio kopų „liežuviai“. Pietrytinė Katamo dalis nerija atskirta nuo likusio ežero ir pasižymi žalia spalva, kurią sukelia joje augantys dumbliai. Ežerą maitina požeminiai vandenys. Kaip ir kiti Uniangos ežerai, Katamas yra didelio priešistorinio ežero liekana.
Tusidė

**Tusidė** () – neveikiantis ugnikalnis (stratovulkanas) Čado šiaurėje, Tibesčio kalnuose. Iškilęs į 3315 m aukštį. Ugnikalnio pagrindas yra 90 km skersmens, kurį vainikuoja 14 km pločio Jirigės kaldera. Aktyviai veikia fumarolės, yra gana naujų lavos srautų. Šie srautai nusidriekę per 25 km į vakarus nuo ugnikalnio kalderos. Pietrytinėje Jirigės kalderos riboje yra jauna 8 km pločio, 1 km gylio Tru o Natrono kaldera.

Greta Tusidės masyvo stūkso Ehi Timio ir Ehi Soso ugnikalniai bei 1,5 km pločio Dun Kidimio krateris.

## Nuorodos
* Tarso Tusidė  – Global Volcanism Program
Tarso Vunas

**Tarso Vunas** () – ugnikalnis Čado šiaurėje, Tibesčio kalnyno vakaruose. Tai stratovulkanas, iškylantis į 3100 m aukštį. Jį sudaro 14 x 18 km apimties kaldera, o ignimbrito požymių yra 15–35 km spinduliu aplink ją. Tarso Vunas yra įsikūręs ant prekambrinių skalūnų pagrindo. Nuo kalderos pakraštyje esančių ertmių aplink išsidriekę gan jauni lavos srautai. 5 km į vakarus nuo Tarso Vuno kalderos krašto yra Soboromo solfatarų laukas. Ten veikia fumarolės, kunkuliuoja verdančio vandens ir purvo balos (dėl medicininių savybių lankomos Tibesčio gyventojų).

## Nuorodos
* Tarso Vunas  – Global Volcanism Program, Smithsonian Institution
Alodija

**Alodija** arba **Alva** buvo piečiausia iš trijų krikščioniškos Nubijos karalysčių. Kitos dvi buvo Nobatija ir Makurija šiaurėje.

Daug kas apie Alodija nežinoma, nepaisant tūkstančio metų istorijos, gan didelio geografinio dydžio ir įtakos. Kadangi buvo atlikta mažiau kasinėjimų, apie šiaurines karalystes žinoma daugiau nei apie Alodiją. Dauguma žinių apie krikščionišką Nubiją yra iš to meto Egipto šaltinių ir intensyvių kasinėjimų Žemutinėje Nubijoje prieš Asuano užtvankos statybą. Šie šaltiniai nepateikia daug duomenų apie Aukštutinę Nubiją. Kadangi Alodija buvo Sudano teritorijoje, kuris yra politiškai nestabilus, kasinėjimų neįmanoma atlikti. Keli literatūriniai kūriniai Etiopijos ortodoksų liturgijoje rodo etiopų valdžią ir duoklės mokėjimą jiems Aksumo ir atkurtos Saliamonidų dinastijos laikotarpiu. Dvynių imperatorių Ezanos ir Sezanos ir jų giminaičio Hadefano kampanijos, aprašytos etiopų kronikose, rodo Alodijos atsisakymą mokėti duoklę ir maištus. Alodiečiai padėdavo Bejano klajokliams, su kuriais Aksumas nuolat kariavo.

Alodijos kilmė nežinoma. Manoma, kad ji minima Nastaseno valdymo laikotarpio Meroės steloje, kur užsimenama apie *Alut*. Pirmas konkretus šaltinis yra Plinijus Vyresnysis, kuris Nubijos miestų sąraše mini *Alwa*. Vienas svarbiausių klausimų yra Meroės ir Alodijos karalysčių santykiai. Alodija buvo Meroės buvusių valdų centre. Ezanos Aksumiečio laikais Alodiją valdė nubai, ne kušitai.

Alodija atsivertė į krikščionybę VI a. Bizantijos imperatoriaus Justiniano I ir jo žmonos Teodoros atsiustų misionierių dėka. Monofizitų krikščioniška sekta klestėjo karalystėje labiau nei kitos sektos. P.L. Shennie teigia, kad iš antkapio galima teigti, kad Alodijos karalius Dovydas mirė 1015 m. Atrodo, kad vienu metu Alodija ir Makurija buvo sujungtos į vieną valstybę dėl dinastinių ryšių.

Ibn Hawqal yra svarbiausias išorinis šaltinis apie Alodiją. Jis teigė, kad Alodija turtingesnė ir didesnė už Makuriją, kad ji užėmė beveik visą sritį tarp Etiopijos ir Kordofano.

Alodija paskutinė iš Nubijos valstybių atsivertė į islamą. Alodiją sugriovė fundžiai XVI a. pradžioje. Iš archeologinių šaltinių sprendžiama, kad Alodija buvo nuosmukyje nuo XIII a. al-Harrani teigia, kad sostinė buvo perkelta į Vajulą, o mameliukų šaltiniai vėliau teigė, kad regioną valdo devyni valdovai.

Atrodo, kad Alodija išsaugojo savitumą net tapusi Senaro sultonato dalimi. Jos gyventojai buvo vadinami abdalabais ir sukilo prieš Adžibą Didįjį, įkūrė beveik autonomišką Dongolos karalystę, kuri išsilaikė keletą šimtmečių.

## Išnašos
Aorungos krateris

**Aorungos krateris** () – meteoritinis krateris (astroblema) Čado šiaurėje, Sacharos dykumoje. Skersmuo – 12,6 km. Manoma, kad susidarė prieš 354 milijonus metų. Dar vadinamas ***Pietų Aorungos krateriu***, kadangi aplinkui yra dar keletas mažesnių kraterių. Yra susidarę jardangai.

## Nuorodos
* Aorungos krateris  – Earth Impact Database. University of New Brunswick
Zedd

**Antonas Zaslavskis** (; g. 1989 m. rugsėjo 2 d., dar žinomas sceniniu vardu **Zedd**) – įrašų prodiuseris ir DJ. Jis pirmiausia pradėjo prodiusuoti electro house žanro kūrinius, bet ėmėsi įkvėpimo iš progressive house, dubstep ir klasikinės muzikos žanrų. Zedd užaugo ir pradėjo savo karjerą Kaizerslauterno mieste, Vokietijoje. Zedd’o geriausiai žinomas kūrinys iki šiol yra „Clarity“, kuris pakilo į 8 vietą Billboard Hot 100 ir į pirmą vietą Hot Dance Club Songs topuose. Jis taip pat laimėjo Grammy apdovanojimą už geriausią šokių muzikos kūrinį (*Grammy Award for Best Dance Recording*) 56-uosiuose Grammy muzikos apdovanojimuose.

## Studijiniai albumai

## EP

## Singlai

## Prodiusuotas darbas

## Apdovanojimai ir nominacijos

## Šaltiniai
Joa

**Joa** () – ežeras šiauriniame Čade, Sacharoje, Uniangos ežeryne (vienas iš Didžiųjų Uniangos ežerų). Ilgis iš šiaurės rytų į pietvakarius 3,5 km, plotis iki 2,5 km. Gylis siekia 26 m. Krantai smėlėti, iš šiaurės įsiterpia kopų „liežuviai“. Vanduo gėlas. Susidarė iš prieš 15 000–5000 metų telkšojusio didelio ežero. Maitinamas požeminių vandenų.

Joa tyrinėjamas siekiant nustatyti klimato kaitos eigą pastaruosius tūkstantmečius Sacharoje.
Firefly

**„Firefly“** – JAV kosminio vesterno žanro draminis televizijos serialas, kurį sukūrė režisierius Joss Whedon. J. Whedon, kartu su Tim Minear, ėjo vykdančiojo prodiuserio pareigas. Serialo veiksmas vyksta 2517 metais, po žmonijos atvykimo į naują žvaigždžių sistemą, ir plėtojasi aplink *Firefly* klasės tipo erdvėlaivio „Serenity“ persimetėlių įgulą.

Seriale nagrinėjami grupelės žmonių, kurie kovėsi pilietiniame kare pralaiminčiųjų pusėje, ir kitų, kurie dabar bando pragyventi plačiai pasklidusios visuomenės pakraščiuose, gyvenimus. Šioje ateityje dvi išlikusios supervalstybės, JAV ir Kinija, susivienijo su tikslu įkurti centrinę federacinę vyriausybę, vadinamą Aljansu, o dėl to susiliejo abiejų šalių kultūros.

„Firefly“ premjera JAV įvyko „Fox“ tinklu 2002 m. rugsėjo 20 d. Gruodžio viduryje serialo „Firefly“ žiūrovų skaičius siekė 4,7 mln. Serialo transliavimas buvo nutrauktas parodžius 11 iš 14 pastatytų serijų. Nepaisant trumpo serialo gyvavimo eteryje laikotarpio, išleidus DVD pakuotes, pardavimai buvo itin geri, susibūrė didelė serialo gerbėjų bendruomenė. 2003 m. serialas pelnė Primetime Emmy Award apdovanojimą už specialiuosius efektus. Jau po serialo transliavimo nutraukimo atėjusi sėkmė paskatino J. Whedon ir „Universal Pictures“ pastatyti tęsinį filmo formate – „Serenity“.

„Firefly“ frančizė išsiplėtė ir į kitas medijas, kaip kad komiksus ir vaidmenų žaidimą.

## Išnašos

## Nuorodos

* „Firefly“ tinklalapyje Internet Movie Database
* „Firefly“  tinklalapyje TV.com
Bodelės įduba

**Bodelės įduba** () – tektoninė įduba Sacharos dykumos pietuose, Čado teritorijoje (Borku regionas), į pietus nuo Faja Laržo. Tai yra žemiausia Čado vieta; jos žemiausias taškas yra 155 m virš jūros lygio. Iš šiaurės įdubą supa Tibesčio ir Enedžio masyvai. Nuo šių kalnų link įdubos nuolat pučia vėjai, todėl joje daugiau nei 100 dienų per metus vyksta smėlio audros. Aktyviausiai vėjai siaučia spalio–kovo laikotarpiu. Iš įdubos dulkės nešamos vakarų kryptimi ir pasiekia net kitapus Atlanto esančią Amazoniją bei JAV pakrantes.

Bodelės įdubos dugne yra eilė laikinų ežerų, kurie yra seniau čia telkšojusio didelio ežero liekana.